text: بسم الله الرحمن الرحيم
  هدا اول موضوع لي في قسم الطبخ نتمنى يعجبكم هده العشيوة صيبتها البارح لشي ضياف جاوني على غفلة و جاتني ساهلة حيت انا مبتدئة في هدا المجال اللي عجباتو ميبخلش بشي دعوة في هده العواشر للاخوات الي تينتاضرو فرج الله بالذرية الصالحة.
  تنحتاجو للمقرونية الي تتكون مسدودة من جهة و محلولة من جهة
  كفة ملقمة على حسب المقرونية الي عندنا
  تنعمرو المقرونية بشوية كفة
  تنبقاو نعمرو حتى تنوصلو للكمية الي بغينا
  نديروها تصلق
  ملي تصلق نطيف عليها و نمشيو نوجدو لاصوص
  تنحتاجو : ياغورت خاتر الي هو الرايب ديالنا و شي 2 فصوص توم محكوكين نخلطوكم مع بعضهم
  ولتخضير الصوص التانية : 2ملاعق كبار صوص طماطم و مغلقة كبيرة هريسة و 2 ملاغق زبدة
  نشحروهم شوية
  وتنحطو المقرونية في طبسيل و تنكبو فيقو شوية صوص الرايب و صوص طماطم و شي شوية نعناع يابس مدقوق
  و تنقدموه بالصحة و الراحة
  كيف جيتكم